Aquesta informació es va publicar originalment el 16 de desembre de 2019 i, per tant, la informació que hi apareix fa referència a la data especificada.

Pocs minuts abans de les 2 de la matinada, des del casino de l'Aliança del Poblenou de Barcelona s'ha tancat el marcador de #LaMaratóTV3. La xifra de recaptació: 9.404.256 euros. Un any més @la_marato ha estat un èxit. Gràcies! AmbTuGuanyarem pic.twitter.com/C3jFUXJsbB — TV3.cat (@tv3cat) December 16, 2019

Per @QuimMasferrer, conduir #LaMaratóTV3 ha contribuït a fer-li viure el dia més meravellós de la seva vida. Conèixer, aprendre i compartir. Amb aquests verbs ha volgut resumir @la_marato d'aquest any. #AmbTuGuanyarem pic.twitter.com/gfIjNV6ODc — TV3.cat (@tv3cat) December 16, 2019

Mònica Terribas, Jordi Basté i Josep Cuní amb Quim Masferrer Foto: TV3

Quim Masferrer, al Casino de l'Aliança del Poblenou, a La Marató 2019 Foto: TV3

Les persones que tenen malalties minoritàries solen afrontar també problemes en l’àmbit social. És el cas de l’Alba @TomiAndJerry, que va passar l’adolescència amagant el seu cos fins que va aprendre a estimar-se #LaMaratóTV3



▶ https://t.co/01Y0e7TDyy pic.twitter.com/sYV9gkHMkN — La Marató (@la_marato) December 15, 2019

Un truc de del mag @PereRafart ha quadrat el marcador de #LaMaratóTV3 a 8.010.689 euros. Encara queden una minuts per tancar el programa de @la_marato d'aquest any. Som-hi! #AmbTuGuanyarem pic.twitter.com/pcPamRC534 — TV3.cat (@tv3cat) December 16, 2019

Quim Masferrer, en un dels moments de la jornada de La Marató 2019 Foto: TV3

▶#LaMaratóTV3@jordibaste ha preparat una broma per al cantant Miki Núñez @mikiot2018. De ben segur que ho celebrarem! Ell és un dels intèrprets del disc de La Marató d'enguany.#AmbTuGuanyarem @la_marato 👇 pic.twitter.com/3HWhkcEFMq — TV3.cat (@tv3cat) December 15, 2019

La Marató de TV3 i Catalunya Ràdio ha aconseguit 9.404.256 milions d'euros per lluitar contra les malalties minoritàries . Aquesta és la xifra que mostrava el marcador a la 1.50 hores de la matinada després de gairebé 18 hores de programa. La xifra és provisional fins al tancament definitiu del període de recepció de donacions d'aquesta edició, el 31 de març del 2020.La 28a edició de la Marató va ser "itinerant": des d'una furgoneta Quim Masferrer va participar en les diverses de les més de 3.600 activitats solidàries que es van organitzar en 729 municipis. Mònica Terribas, Jordi Basté i Josep Cuní van liderar els platós televisius instal·lats a Tàrrega, Olot i Reus, respectivament. Més de 3.400 voluntaris van atendre les trucades.Enguany els estudis de TV3 van ser substituïts per deu localitzacions diferents, exteriors i interiors, que van acollir les més de 16 hores de programació: un autocar que ha estat tot el dia en moviment pel país, el camp de futbol de la Unió Esportiva Olot, el pavelló municipal d'esports d'Olot, el Teatre Ateneu de Tàrrega, el Teatre Fortuny de Reus, el Teatre Casino l'Aliança del Poblenou i les quatre seus telefòniques des de les quals els voluntaris han atès les milers de trucades de La Marató. L'emissió va ser simultàniament des de deu localitzacions diferents i, per primer cop, en alta definició.El programa va estar molt vinculat a la música amb actuacions a les seus de Tàrrega, Reus i Barcelona. La Marató va comptar amb cançons de Cesk Freixas, Pasión Vega, Miki Núñez, La Folie i Jordi Ninus, Noa, Doctor Prats, Buhos, Els Catarres, Elena Gadel, Victòria Riba amb Mariona Castillo i el Cor Jove de l'Orfeó Català, Amaral i Roger Mas, Balkan Paradise Orchestra, Álex Ubago, Les Montses, Gabriela Richardson i Miquel Fernández i The Excitements.Equips de futbol catalans de Primera i Segona Divisió també li van donar visibilitat en diversos partits: la setmana passada el Barça i el Girona, dissabte en el derbi femení entre l'Espanyol de Barcelona i el Barça, i diumenge mateix l'Espanyol de Barcelona, que va rebre el Betis. Els tres equips van lluïr el logotip de La Marató en aquests partits, els jugadors es van fer una foto amb persones afectades per malalties minoritàries, que van veure el partit. A més, cada club va regalar una samarreta firmada pels jugadors i van fer una aportació al marcador de La Marató.Els donatius per a La Marató 2019 es podran fer fins al 31 de març del 2020 per tots els canals que es mostren al web de la iniciativa. Per conèixer com progressa la investigació impulsada per anteriors edicions de La Marató, la Fundació organitzar un cicle de visites guiades als centres de recerca. Entre març i juny del 2020, centenars de ciutadans podran conèixer els fruits de la seva solidaritat en més de 40 visites en 14 institucions capdavanteres en recerca biomèdica.Les malalties minoritàries són aquelles que sols afecten una part molt reduïda de la població i que molts de cops no tenen cap tipus de cura perquè no se'ls ha pogut estudiar. El criteri consensuat a Europa per classificar un pacient com a malalt minoritari, és que estiguin dins de la proporció de cinc entre 10.000. És per això que tots els diners recaptats al llarg de la jornada van destinats a la investigació per a aquestes malalties.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor